Lucius Afranius

Lucius Afranius Auli filius (natus circa annum 112 a.C.n. – mortuus est 46 a.C.n.) fuit senator consularis Romanus . Anno 60 a.C.n. cum Quinto Caecilio Metello Celere consulatum gessit. Homo novus humili genere natus fuisse videtur qui Pompei commendatione patrocinioque cursum honorum cucurrit.

Legatus et amicus fidelis Gnaei Pompei Magni fuit quem in Hispaniam adversus SertoriumPlut., Sertorius 19., in Asiam adversus Mithridatem et Tigranen (65-63 a.C.n.)Dio Cassius XXXVII.5. Plutarchus, Pompeius 34, 36, 39. secutus, consulatum patrocinio et impendioPlutarchus, Pompeius 44 et Cato minor 30. eius ad annum 60 a.C.n. adeptus, etiam in Bello Civili pro eo pugnavit. Anno 49 a.C.n. cum Petreio legionibus Pompei in Hispania citeriore praeerat cum Caesar contra eas processit. Ad Leridam victus et a victore benigne dimissus tamen postea rebellavit : primum in Thessalia unde post pugnam ad Pharsaliam Corcyram apud Catonem Minorem traiecitDio Cassius 42.10. Iterum in Africa ubi apud Thapsum victus atque mox captus iussu CaesarisSuet., Div. Iul. 75. Cf Dio Cassius 42.10 et 43.12. Bellum Afr. 95. occisus est.

Apud auctores antiquos Afranius ignaviae famam secum ferebat adeo ut Dio Cassius non dubitarit scribere Dio Cassius Hist. Rom. XXXVII.49 Cf Cic., Ad Att. I, 16.12. eum in saltando meliorem fuisse quam in omni alia re : nam quamquam Pompei patrocinio consul factus erat, nulli auxilio ei fuit in consulatu postquam plerique senatores acta Pompei in Oriente rata facere recusarunt. SimilisNisi fortasse iudicium Dionis e scriptis Ciceronis ductum est. contemptus et in Ciceronis scriptis invenitur qui eum pretio consulatum emisse nec tamen quid sit consul scire in epistula quadam ad Atticum missa scribebatI,19.2 : ille alter nihil ita est, ut plane, quid emerit, nesciat. Cf ibid. I,20.5 : ita se gerit, ut eius consulatus non consulatus sit, sed Magni nostri hypopion et ibid. 18.5 : Auli autem filius, o di immortales! quam ignavus ac sine animo miles! quam dignus, qui Palicano, sicut facit, os ad male audiendum cotidie praebeat! .. Ineunte bello civili Afranius fortasse non tam acriter atque saeviter adversus Caesarianos pugnarat atque Petreius et Caesar nobis rettulitBC III.83. Plutarchus, Pompeius  67 et Caesar 41. apud Pharsaliam in castris Pompeianis fuisse quosdam qui Afranium accusarent quod exercitum in Hispania prodidisset. Cui opinioni non adsentiebat ipse Caesar.

 Fontes 
 Appianus, Bellum Civilis II
 Caesar, libro primo de Bello Civili XXXVII-LXXXVII
 de Bello Africo cap. XCV
 Cicero libro primo Epistularum ad Atticum 16 et 20.
libro primo Epistularum ad Quintum fratrem 7.3.
 Dio Cassius XXXVII cap. 5 et 49 necnon libro XLI 20-23 et XLII cap. 10.
 Plutarchus, Sertorius 19.
 Pompeius 34-36, 39, 44, 66-67.
 Caesar 36, 53.

 Notae 

 Plura legere si cupis 
 Antonius Guarino, 'Afranio ballerino', Labeo 1979(25) : 183-184

Categoria:Proconsules Galliae Cisalpinae
Categoria:Senatores
Categoria:Consules
Categoria:Gens Afrania
Categoria:Mortui 46 a.C.n.
Categoria:Nati saeculo 2 a.C.n.
Categoria:Victimae Belli Civilis (49-45 a.C.n.)